Луцаўшчына

Лу́цаўшчына (, ) — былая вёска ў Лагойскім раёне Мінскай вобласці. Уваходзіла ў склад Лагойскага сельсавета.

12 верасня 2007 года скасавана (увайшла ў склад Лагойска)Перечень наименований географических объектов, прекративших своё существование за 1997—2008 гг. .

 Гісторыя 

 Расійская імперыя 

У канцы XVIII — пачатку XIX ст. фальварак, уласнасць Тышкевічаў. Паводле рэвізіі 1833 года фальварак у складзе маёнтка Лагойск, у Барысаўскім павеце Мінскай губерні. Паводле інвентара 1844 года у фальварку Луцаўшчына разьмяшчаліся гаспадарчы драўляны на каменным падмурку будынак, жылы дом,    свіран, малатарня, клець, вадзяны млын, лесапільня, бровар, 2 лядоўні, шэраг гаспадарчых пабудоў, у тым ліку ёўня. Налічвалася 200 галоў рагатай жывёлы, 100 коней, 90 свіней. Да фальварка адносілася 400 моргаў раллі і 150 моргаў сенажаці. У 1886 годзе у фальварку дзейнічаў бровар. 

 Найноўшы час 

На пачатку XX cт. на базе фальварка створаны   саўгас   «Луцаўшчына». 3 20 жніўня 1924 года - вёска ў Лагойскім сельсавеце Лагойскага раёна Менскай акругі. У 1935 годзе працавала кузня, сталярная майстэрня, цыркулярная піла. 12 верасня 2007 года ўвайшла у склад Лагойска.

 Літаратура  


 Спасылкі